Olgu öeldud, et hernehirmutis hirmutab meie uhiuue maasikapeenra juures, kuhu eile istutasin 30 Honeyone´i.  Maasikapeenart pole ma kunagi varem teinud, sest oleń väga laisk ning mäletan hästi seda kammi, mis maasikakasvatuse juurde käis - alalõpmata oli taimedel mingi haigus, pidi koguaeg rohima, kastma, sügisel võsusid eemaldama, üle paari aasta peenart uuendama. Nüüd käisime pidevalt mööda naabri maasikapeenrast, kus kasvavad musta katteriidega multshitult ilusad maasikad ja keegi küüruta pidevalt seal peenral. Proovime siis ka nüüd niimoodi. Sel aastal saame ehk mõne marjatera maitsta, aga järgmise aasta peal  on lootused. Honeyone pidavat maasikatarkade järgi just Lõuna-Eestisse sobiv sort ka olema.